Publication: Magyar Közlöny
Issue: MK-2010-85 (Year: 2010, Number: 85)
Era: contemporary
Section: (1) A köztisztviselõk jogállásáról szóló 1992. évi XXIII. törvény (a továbbiakban: Ktv.) 3. § (1) bekezdése helyébe
Paragraph Index: 522

(3) A fegyelmi tanács hivatalvesztés büntetés kiszabására irányuló javaslatát – amely együtt jár a közigazgatási államtitkár állásából való felfüggesztéssel – a közigazgatási államtitkár részére kézbesíteni kell. A közigazgatási államtitkár a javaslattal szemben bírósághoz fordulhat. A kereset jogerõs elbírálásáig a javaslat nem terjeszthetõ a miniszterelnök elé. A helyettes államtitkár 58/Q. § Helyettes államtitkárrá minden büntetlen elõéletû, az országgyûlési képviselõk választásán választójoggal rendelkezõ személy kinevezhetõ, aki állam- és jogtudományi doktori vagy okleveles közgazdász képesítéssel vagy okleveles közigazgatási menedzser szakképesítéssel vagy a feladat- és hatáskörének megfelelõ szakirányú felsõfokú végzettséggel rendelkezik. 58/R. § (1) A helyettes államtitkárt a miniszter javaslatára a miniszterelnök határozatlan idõre nevezi ki. A Miniszterelnökségen mûködõ helyettes államtitkárt a Miniszterelnökséget vezetõ államtitkár javaslatára nevezi ki a miniszterelnök.

Source: https://magyarkozlony.hu/hivatalos-lapok/8f348eb9cbd022fb3c936c212116766680e2eebb/dokumentumok/3e78dd68b3c8a4ba8d067d65d8940ffaee6c7881/letoltes